L 210/8
RO
Jurnalul Oficial al Uniunii Europene
11.8.2022
Regulamentele delegate ale Comisiei (UE) 2019/625 (3) și (UE) 2020/692 (4) și în Regulamentele de punere în aplicare ale Comisiei (UE) 2020/2235 (5) și (UE) 2021/404 (6).
Din motive de claritate, rubricile referitoare la țările respective ar trebui să fie marcate cu un „O” în coloană numai pentru speciile de animale relevante solicitate din tabelul anexei la Decizia 2011/163/UE.
(5)
Țărilor terțe care au prezentat un plan fie pentru produse din acvacultură, fie pentru lapte sau ouă și care solicită fabricarea de produse compuse ar trebui să li se permită prepararea produselor compuse destinate exportului către Uniune care conțin astfel de produse prelucrate, prin utilizarea oricăruia dintre produsele prelucrate respective, cu condiția ca produsele prelucrate pentru care nu au prezentat un plan să fie procurate din statele membre sau din țări terțe autorizate.
Din motive de claritate, rubricile referitoare la țările respective ar trebui să fie marcate cu un „O”, pentru restul categoriilor respective în tabelul din anexa la Decizia 2011/163/UE.
(6)
Includerea pe listă a țărilor terțe în cazul moluștelor este necesară ca urmare a modificării cerințelor de certificare pentru moluștele de crescătorie.
În prezent, nu există nicio cerință în temeiul Directivei 96/23/CE ca țările terțe să prezinte Comisiei planuri pentru moluște.
Singura monitorizare relevantă a reziduurilor pentru producția de moluște de crescătorie în ceea ce privește contaminanții se efectuează în temeiul Regulamentului de punere în aplicare (UE) 2019/627 al Comisiei (7), iar țările terțe care îndeplinesc condițiile respective sunt enumerate în anexa VIII la Regulamentul de punere în aplicare (UE) 2021/405 al Comisiei (8).
Prin urmare, întrucât țările terțe îndeplinesc cerințele prevăzute la articolele 56-59 din Regulamentul de punere în aplicare (UE) 2019/627, inclusiv în ceea ce privește monitorizarea reziduurilor, din motive de claritate, țările respective trebuie marcate cu un „M”, desemnând „moluște” în coloana „Acvacultură” din tabelul anexei la Decizia 2011/163/UE.
(7)
Anumite țări au solicitat să exporte în Uniune produse compuse care conțin produse prelucrate din moluște originare fie din statele membre, fie din țările terțe autorizate enumerate în anexa VIII la Regulamentul de punere în aplicare (UE) 2021/405.
Țările marcate cu un „X” în tabelul din anexa la Decizia 2011/163/UE pentru cel puțin unul dintre următoarele produse: bovine, ovine/caprine, ecvidee, porcine, păsări de curte, acvacultură, lapte, ouă sau carne de vânat, au oferit garanții suficiente legate de sistemul existent de controale oficiale.
Prin urmare, toate țările respective trebuie marcate cu un „P” în coloana „Acvacultură” din tabelul respectiv, ceea ce le va permite să utilizeze produse prelucrate din moluște, originare fie din statele membre, fie din țările terțe autorizate pentru producția și exportul de produse compuse care conțin produse prelucrate din moluște.
(3) Regulamentul delegat (UE) 2019/625 al Comisiei din 4 martie 2019 de completare a Regulamentului (UE) 2017/625 al Parlamentului European și al Consiliului în ceea ce privește cerințele pentru intrarea în Uniune a transporturilor de anumite animale și mărfuri destinate consumului uman (JO L 131, 17.5.2019, p. 18).
(4) Regulamentul delegat (UE) 2020/692 al Comisiei din 30 ianuarie 2020 de completare a Regulamentului (UE) 2016/429 al Parlamentului European și al Consiliului în ceea ce privește normele privind intrarea în Uniune, precum și circulația și manipularea după intrare, a transporturilor de anumite animale, de materiale germinative și de produse de origine animală(JO L 174, 3.6.2020, p. 379).
(5) Regulamentul de punere în aplicare (UE) 2020/2235 al Comisiei din 16 decembrie 2020 de stabilire a normelor de aplicare a Regulamentelor (UE) 2016/429 și (UE) 2017/625 ale Parlamentului European și ale Consiliului în ceea ce privește modelele de certificate de sănătate animală, modelele de certificate oficiale și modelele de certificate de sănătate animală/oficiale pentru intrarea în Uniune și circulația în interiorul Uniunii a transporturilor de anumite categorii de animale și mărfuri, certificarea oficială privind astfel de certificate și de abrogare a Regulamentului (CE) nr.
599/2004, a Regulamentelor de punere în aplicare (UE) nr.
636/2014 și (UE) 2019/628, a Directivei 98/68/CE și a Deciziilor 2000/572/CE, 2003/779/CE și 2007/240/CE (JO L 442, 30.12.2020, p. 1).
(6) Regulamentul de punere în aplicare (UE) 2021/404 al Comisiei din 24 martie 2021 de stabilire a listelor cu țările terțe, teritoriile sau zonele din acestea din care introducerea în Uniune de animale, material germinativ și produse de origine animală este autorizată în conformitate cu Regulamentul (UE) 2016/429 al Parlamentului European și al Consiliului (JO L 114, 31.3.2021, p. 1).
(7) Regulamentul de punere în aplicare (UE) 2019/627 al Comisiei din 15 martie 2019 de stabilire a unor modalități practice uniforme pentru efectuarea controalelor oficiale asupra produselor de origine animală destinate consumului uman în conformitate cu Regulamentul (UE) 2017/625 al Parlamentului European și al Consiliului și de modificare a Regulamentului (CE) nr.
2074/2005 al Comisiei în ceea ce privește controalele oficiale(JO L 131, 17.5.2019, p. 51).
(8) Regulamentul de punere în aplicare (UE) 2021/405 al Comisiei din 24 martie 2021 de stabilire a listelor cu țările terțe sau regiunile din acestea autorizate pentru introducerea în Uniune a anumitor animale și mărfuri destinate consumului uman în conformitate cu Regulamentul (UE) 2017/625 al Parlamentului European și al Consiliului (JO L 114, 31.3.2021, p. 118).